2.pielikums
Ministru kabineta
20\_\_.gada \_\_.\_\_\_\_\_\_\_

 noteikumiem Nr.\_\_\_\_

**Pamatlīdzekļu kategorijas, grupas un apakšgrupas nolietojuma normu noteikšanai**

| **Kategorijas, grupas un apakšgrupas numurs** | **Kategorijas, grupas un apakšgrupas nosaukums** | **Lietderīgās lietošanas laiks** **(gadi)** | **Nolietojuma norma** **(% gadā)** | **Apraksts** |
| --- | --- | --- | --- | --- |
| **1.** | **Nekustamais īpašums** |  |  | **Kategorijā uzskaita dzīvojamās, nedzīvojamās ēkas, inženierbūves un pārējo nekustamo īpašumu** |
| 1.1. | Dzīvojamās un nedzīvojamās ēkas |  |  | Grupā uzskaita dzīvojamās un nedzīvojamās ēkas |
| 1.1.1. | Monolītās ēkas ar dzelzsbetona vai betona karkasu | 150 | 0.67 | Apakšgrupā uzskaita dzelzsbetona vai metāla karkasa ēkas ar akmens materiālu pildkarkasu |
| 1.1.2. | Mūra ēkas | 100 | 1 | Apakšgrupā uzskaita mūra ēkas ar mūra vai betona pamatiem, mūra (ķieģeļu), lielbloku, lielpaneļu, piekārto ārsienu konstrukciju, izdedžu betona, atvieglota tipa ķieģeļu vai bloku sienām, dzelzsbetona, ķieģeļu vai jauktiem (koka un dzelzsbetona) pārsegumiem un dzelzsbetona un (vai) ķieģeļu velvēm metāla sijās |
| 1.1.3. | Koka guļbūves | 50 | 2 | Apakšgrupā uzskaita koka guļbūves ar akmensbetona lentveida pamatiem, apaļkoku, brusu vai jaukta tipa (ķieģeļu un koka) sienām un koka pārsegumiem |
| 1.1.4. | Saliekamu koka vai metāla paneļu ēkas, koka stāvbūves | 30 | 3.33 | Apakšgrupā uzskaita saliekamu metāla vai koka paneļu ēkas un koka stāvbūves ar lentveida vai stabu veida mūra, betona vai koka pamatiem, koka vairoga vai metāla sienām un koka vai metāla pārsegumiem |
| 1.1.5. | Vieglas konstrukcijas ēkas un pārējās ēkas | 15 | 6.67 | Apakšgrupā uzskaita vieglas konstrukcijas koka, metāla vai plastikāta ēkas, pagaidu ēkas un pārējās iepriekš neklasificētās ēkas |
| 1.2.  | Transporta būves |  |  | Grupā uzskaita transporta būves |
| 1.2.1. | Metāla, dzelzsbetona, akmens tilti, satiksmes pārvadi un tuneļi | 100 | 1 | Apakšgrupā uzskaita metāla, dzelzsbetona un akmens tiltu, satiksmes pārvadu un tuneļu konstrukcijas |
| 1.2.2. | Ostas, kuģojamie kanāli un piestātnes | 50 | 2 | Apakšgrupā uzskaita ostu būvju, piestātņu, molu konstrukcijas un kuģošanas kanālus |
| 1.2.3. | Dzelzceļu un pilsētas sliežu ceļi | 30 | 3.33 | Apakšgrupā uzskaita dzelzceļa un pilsētas sliežu ceļu konstrukcijas (arī zemes klātne), izņemot dzelzceļa aprīkojumu |
| 1.2.4. | Autoceļu klātnes konstrukcijas ar asfaltbetona vai citu melno segumu, cementbetona segumu vai bruģi, koka tilti | 20 | 5 | Apakšgrupā uzskaita autoceļu klātnes, autoceļu asfaltbetona segumus vai citus melnos segumus, cementbetona segumus vai bruģus, autotransporta stāvvietas, gājēju ietves, koka tiltu konstrukcijas |
| 1.2.5. | Ielu klātnes konstrukcijas, lidlauku skrejceļi, meža ceļi, dzelzceļu un pilsētas sliežu ceļu aprīkojums | 15 | 6.67 | Apakšgrupā uzskaita visu segumu veidu (piemēram, asfaltbetona, grants) ielu konstrukcijas (arī zemes klātne), lidlauku skrejceļu konstrukcijas (arī zemes klātne), lidlauku aprīkojums, meža ceļi mežsaimniecības vajadzībām, dzelzceļu un pilsētas sliežu ceļu aprīkojums, izņemot ielu aprīkojumu un sliežu ceļu tehnoloģiskās iekārtas |
| 1.2.6. | Autoceļu klātnes konstrukcijas ar grants vai šķembu segumu, autoceļu un ielu aprīkojums | 10 | 10 | Apakšgrupā uzskaita autoceļu klātnes, autoceļu grants vai šķembu segumus, autotransporta pieturas, gājēju ietves, autoceļu un ielu aprīkojumus (piemēram, ceļa zīmes, signālstabiņi, barjeras, satiksmi regulējošas ierīces) |
| 1.3. | Inženierbūves (izņemot transporta būves) |  |  | Grupā uzskaita visu veidu inženierbūves, izņemot transporta būves |
| 1.3.1. | Ūdens uzkrāšanas būves un meliorācijas sistēmas | 50 | 2 | Apakšgrupā uzskaita dambjus, aizsprostus, citas ūdens uzkrāšanas būves un to konstrukcijas, māla un plastmasas drenu sistēmas, pārgāznes, straujtekas, zemtekas, hidrometriskās posteņu būves, liela diametra kolektori, caurtekas, nosusināšanas (polderu) un stacionārās apūdeņošanas sūkņu stacijas, aizsargdambji un apūdeņošanas kanālus |
| 1.3.2. | Sakaru un elektropārvades līnijas, naftas un gāzes cauruļvadi, ūdensnotekas, novadgrāvji, apūdeņošanas spiedvadi | 30 | 3.33 | Apakšgrupā uzskaita elektrokabeļus un sakaru kabeļus un to palīgbūves (piemēram, transformatoru stacijas un apakšstacijas, telegrāfa stabi), maģistrālās sakaru līnijas, releju sistēmas, radio un televīzijas vai kabeļu tīklus, retranslācijas torņus un antenas, telekomunikāciju mastus un radiosakaru infrastruktūru, naftas produktu, gāzes, ķīmisko un citu produktu cauruļvadus, ūdensnotekas, novadgrāvjus, apūdeņošanas spiedvadus un to konstrukcijas |
| 1.3.3. | Ūdensvadu, siltumtrašu, kanalizācijas tīklu un notekūdeņu būves un cauruļvadi, kontūrgrāvji un susinātājgrāvji | 20 | 5 | Apakšgrupā uzskaita ūdensvadu, kanalizācijas un siltumtrašu sūkņu stacijas, tvertnes, rezervuārus, akas, kameras, strūklakas, cauruļvadus ūdens pārvadīšanai, karstā ūdens, tvaika vai saspiestā gaisa cauruļvadus, kanalizācijas tīklus, notekūdeņu kolektorus un notekūdeņu attīrīšanas būves un to konstrukcijas, kontūrgrāvjus un susinātājgrāvjus |
| 1.3.4. | Sporta, atpūtas būves, citas būves  | 15 | 6.67 | Apakšgrupā uzskaita brīvdabas sporta laukumus, bērnu rotaļu laukumus, brīvdabas estrādes un citas sporta un atpūtas būves, (izņemot slēgta tipa sporta un atpūtas ēkas), kā arī pārējās iepriekš neklasificētās inženierbūves |
| 1.4. | Pārējais nekustamais īpašums | 10 | 10 | Grupā uzskaita pārējo iepriekš neklasificēto nekustamo īpašumu |
| **2.** | **Tehnoloģiskās iekārtas un mašīnas** |  |  | Kategorijā uzskaita tehnoloģiskās iekārtas, mēraparatūru, regulēšanas ierīces, laboratoriju un medicīnas iekārtas un mašīnas, kuras lieto budžeta iestādes funkciju izpildes vai sniegto pakalpojumu nodrošināšanai un kuras paredzētas noteiktu secīgu tehnoloģisku operāciju kopumu veikšanai |
| 2.1. | Tehnoloģiskās iekārtas un mašīnas | 10 | 10 | Grupā uzskaita tehnoloģiskās iekārtas, mēraparatūru, regulēšanas ierīces, laboratoriju un medicīnas iekārtas, kā arī citas iekārtas un mašīnas |
| 2.2. | Instrumenti, iekārtu un mašīnu piederumi un aprīkojums | 5 | 20 | Grupā uzskaita instrumentus, tehnoloģisko iekārtu un mašīnu piederumus un aprīkojumu |
| **3.** | **Pārējie pamatlīdzekļi** |  |  | Kategorijā uzskaita pārējos iepriekš neklasificētos pamatlīdzekļus |
| 3.1. | Transportlīdzekļi |  |  | Grupā uzskaita transportlīdzekļus kravas vai cilvēku pārvadāšanai |
| 3.1.1. | Ūdens transportlīdzekļi, dzelzceļa vilces iekārtas, dzelzceļa un tramvaju ritošais sastāvs | 20 | 5 | Apakšgrupā uzskaita jūras un upju kravas vai pasažieru kuģus, prāmjus, speciālas nozīmes ūdens transportlīdzekļus (izņemot mazizmēra kuģošanas līdzekļus), visu veidu dzelzceļa vilces iekārtas un visu veidu dzelzceļa un tramvaja ritošos sastāvus |
| 3.1.2. | Gaisa transportlīdzekļi | 15 | 6.67 | Apakšgrupā uzskaita lidmašīnas, helikopterus, paraplānus un citus gaisa transportlīdzekļus |
| 3.1.3. | Autobusi, trolejbusi, kravas automobiļi, vieglie automobiļi un citi transportlīdzekļi | 10 | 10 | Apakšgrupā uzskaita autobusus, trolejbusus, kravas automobiļus, kravas piekabes, vieglos automobiļus, vieglo automobiļu piekabes un citus iepriekš neklasificētos transportlīdzekļus |
| 3.2. | Datortehnika, sakaru un biroja tehnika | 5 | 20 | Grupā uzskaita datorus un to aprīkojumu, sakaru tehniku, iekšējos sakaru tīklus un pārējo biroja tehniku |
| 3.3. | Mēbeles, biroja aprīkojums un pārējie pamatlīdzekļi | 10 | 10 | Grupā uzskaita mēbeles un citu biroja aprīkojumu, izņemot ēku ventilācijas, apkures un elektroapgādes iekārtas, un pārējos iepriekš neklasificētie pamatlīdzekļus |

Ministru prezidents M. Kučinskis

Finanšu ministre D.Reizniece-Ozola